సందీప్ కులకర్ణి

సందీప్ కులకర్ణి హిందీ, మరాఠీ సినిమాలలో పనిచేసే ఒక భారతీయ నటుడు.

జననం, విద్యాభాస్యం 
కులకర్ణి మహారాష్ట్రలోని పూణేలో శ్రీకాంత్, లతా కులకర్ణి దంపతులకు జన్మించాడు. ఆయన మధ్యతరగతి మరాఠీ దేశస్థ బ్రాహ్మణ కుటుంబంలో పెరిగాడు, ముంబైలోని జెజె స్కూల్ ఆఫ్ ఆర్ట్స్‌లో చదివాడు.  

కెరీర్
సందీప్ కులకర్ణి ఇంగ్లీష్, మరాఠీ, హిందీ నిర్మాణాలలో నాలుగు సంవత్సరాలు థియేటర్‌లో పనిచేసిన తరువాత టెలివిజన్‌లో పనిచేయడం ప్రారంభించాడు. జీ టీవీలో ప్రసారమైన టీవీ సీరియల్ 9 మలబార్ హిల్‌లో యువ ముస్లిం న్యాయవాదిగా, డిడి మెట్రోలో ప్రసారమైన ఫర్జ్‌లో ప్రెస్ రిపోర్టర్‌గా, దూరదర్శన్ ఛానల్ స్వాభిమాన్‌లో అండర్ వరల్డ్ డాన్‌గా, న్యాయ్‌లో కౌన్సెలర్‌గా విభిన్న పాత్రలు పోషించాడు. శ్రీరామ్ రాఘవన్ దర్శకత్వం వహించిన ఒక గంట నిడివి గల సస్పెన్స్ థ్రిల్లర్ ఫస్ట్ కిల్‌లో తమ కొడుకు మృతదేహాన్ని అంగీకరించడానికి నిరాకరించిన వృద్ధ జంట వెనుక ఉన్న రహస్యాన్ని ఛేదించే పోలీసు పాత్రను పోషించాడు. 

సందీప్ కులకర్ణి 1994లో శ్యామ్ బెనెగల్ దర్శకత్వం వహించిన మమ్మో సినిమాతో నటుడిగా అరంగ్రేటం చేయగా ఈ సినిమా భారత-పాకిస్తాన్ విభజన (1947) నేపథ్యంలో సాగింది. ఆయన కథానాయకుడు మమ్మోకు సహాయం చేయడానికి ప్రయత్నించే ఇమ్మిగ్రేషన్ అధికారి పాత్రను పోషించాడు. ఆయన 1999లో షూల్ సినిమాలో నటించాడు. 

సందీప్ కులకర్ణి 1996లో సుధీర్ మిశ్రా దర్శకత్వం వహించిన ఇస్ రాత్ కీ సుబా నహిన్ సినిమాలో గ్యాంగ్‌స్టర్ శంకర్ పాత్రను పోషించాడు. 1998లో గోవింద్ నిహలానీ దర్శకత్వం వహించిన హజార్ చౌరాసి కీ మా సినిమాలో నక్సలైట్‌గా మారిన కార్యకర్తగా నటించాడు. ఆయన 2004లో విమర్శకుల ప్రశంసలు పొందిన ష్వాస్‌లో నటించాడు, ఇది ఆయనకు గుర్తింపు తెచ్చిపెట్టింది. కంటి క్యాన్సర్‌తో బాధపడుతున్న ఒక పిల్లవాడి తాత శాశ్వతంగా అంధుడిగా మారే అవకాశం ఉన్నప్పటికీ, ప్రాణాలను రక్షించే శస్త్రచికిత్సకు అంగీకరించమని ఒప్పించే ఆంకాలజిస్ట్ పాత్రను ఆయన పోషించాడు. ఈ సినిమా ఉత్తమ చిత్రంగా జాతీయ అవార్డు, అలాగే ఆస్కార్‌కు భారతదేశం నుండి అధికారిక ఎంట్రీ వంటి అనేక అవార్డులను సంపాదించింది. నటి షబానా అజ్మీ నటుడి నటనను ప్రశంసించారు.

సందీప్ కులకర్ణి 2005లో సుధీర్ మిశ్రా దర్శకత్వం వహించిన హజారోన్ ఖ్వైషేన్ ఐసి సినిమాలో నటించాడు, దీనిలో అతను బంగ్లాదేశ్ నుండి భారతదేశానికి నక్సలైట్ ఉద్యమాన్ని వ్యాప్తి చేయడంలో పాల్గొన్న నక్సలైట్ నాయకుడిగా నటించాడు. అదే సంవత్సరం అతను నిషికాంత్ కామత్ దర్శకత్వం వహించిన విమర్శకుల ప్రశంసలు పొందిన డోంబివ్లి ఫాస్ట్‌లో నటించాడు, ఇది ఉత్తమ చిత్రంగా జాతీయ అవార్డును గెలుచుకుంది. అతని జీవిత చరిత్రలో భారతీయ స్వాతంత్ర్య సమరయోధుడు పాండురంగ్ సదాశివ్ సానే పాత్రను పోషించాడు.

సందీప్ కులకర్ణి 2006లో మధుర్ భండార్కర్ దర్శకత్వం వహించిన ట్రాఫిక్ సిగ్నల్ సినిమాలో నటించాడు, ఇందులో వీధి పిల్లలకు సహాయం చేసే NGO స్వచ్ఛంద సేవకుడిగా నటించాడు.  ఆయన 2009లో మరాఠీ సినిమా మేడ్ ఇన్ చైనాలో రైతు పాత్ర పోషించాడు. అదే సంవత్సరం ఏక్ దావ్ సంసారచా సినిమాలో తన పాత్రకు నైజీరియన్ అంతర్జాతీయ చలనచిత్ర అవార్డులలో ఉత్తమ నటుడి అవార్డును గెలుచుకున్నాడు. ఈ సినిమాలో ఆయన వివాహం విఫలమైనప్పుడు తన వ్యక్తిగత జీవితంలో సమస్యలను కలిగించే భర్త పాత్రను పోషించాడు.

ఆయన 2010లో థ్రిల్లర్ సినిమా ది వెయిటింగ్ రూమ్ లో, 2013లో డి-డే  సినిమాలో నటించాడు.

 ఫిల్మోగ్రఫీ 
సంవత్సరంసినిమాపాత్రభాషగమనికలుప్రస్తావనలు1994మామోఇన్స్పెక్టర్ ఆప్టేహిందీ1996ఇజ్ రాత్ కి సుబా నహీశంకర్హిందీ1998హజార్ చౌరాసి కి మారీతుహిందీ1999షూల్గోపాల్జీహిందీ2002హాత్యార్ఎమ్మెల్యే కిషన్ రావు మోరేహిందీఆధార్ స్తంభ్ఇక్బాల్మరాఠీ2004ష్వాస్డాక్టర్ సానేమరాఠీ2005డోంబివ్లి ఫాస్ట్మాధవ్ ఆప్టేమరాఠీహజారోన్ ఖ్వైషేన్ ఐసిప్రోబిర్ (నక్సలైట్)హిందీఅధంతరిమరాఠీ2006సానే గురూజీసానే గురూజీమరాఠీ2007ట్రాఫిక్ సిగ్నల్ఖాదీ (సామాజిక కార్యకర్త)హిందీరాజ్కరన్మరాఠీ2008మాయ్ బాప్విశ్వనాథ్మరాఠీబెడ్‌హండ్ఆర్మీ మేజర్మరాఠీఏక్ దావ్ సంసారాచాఅజిత్ సావంత్మరాఠీ2009లేడీస్  స్పెషల్శివం షిండేమరాఠీటెలివిజన్ షోమేడ్ ఇన్ చైనా మోహిత్ జగ్దాలేమరాఠీగైర్సమీర్ ష్రాఫ్మరాఠీ2010ది వెయిటింగ్ రూమ్ఘనశ్యామ్హిందీప్రతిసాద్: ది రెస్పాన్స్డాక్టర్ ఆదిత్య దేశ్‌ముఖ్మరాఠీఅంక్‌గానిత్ ఆనందచేఆనంద్మరాఠీఖేల్ సాత్-బరాచాఖోబ్రగడేమరాఠీ2011నిర్వాణ 13నసీర్హిందీఫకీరాహిందీపారనోయియా2013డి-డేఅతుల్ మిశ్రాహిందీదునియాదరిఎంకే (శ్రేయాస్)మరాఠీఅజింక్యఅనంత్ ధర్మాధికారిమరాఠీప్రేమసూత్రంఆనంద్ జోషిమరాఠీ2018ధాద్ప్రాంజీవన్గుజరాతీవిడుదల ఆలస్యం2019క్రుటాంట్మరాఠీ2023టైగర్ 3పాకిస్తాన్ ప్రధాన మంత్రి కార్యదర్శిహిందీ2024సత్యశోధక్మహాత్మా జ్యోతిరావు ఫూలేమరాఠీ

 టెలివిజన్ 

 మాయానగరి-సిటీ ఆఫ్ డ్రీమ్స్ ( హాట్‌స్టార్ )
 అవంతిక
 గుంటట హృదయ్ హే
 సిఐడి (1999)
 9 మలబార్ హిల్ (1997)
 స్వాభిమాన్ (దూరదర్శన్)
 ఫార్జ్ (డిడి మెట్రో)
 న్యాయ్ (డిడి మెట్రో)

 అవార్డులు & గౌరవాలు 

 అంతర్జాతీయ అవార్డులు 

 2004 - ఆస్కార్లకు అధికారిక ఎంట్రీ: ష్వాస్
 2008 - నైజీరియన్ ఇంటర్నేషనల్ ఫిల్మ్ ఫెస్టివల్ అవార్డ్స్ - ఉత్తమ నటుడు, ఏక్ దావ్ సంసారచా

 జాతీయ అవార్డులు 

 2004 - ష్వాస్
 2005 - డోంబివ్లి ఫాస్ట్
 2007 - ట్రాఫిక్ సిగ్నల్

 రాష్ట్ర అవార్డులు 

 2004 - ఉత్తమ నటుడు, ష్వాస్
 2005 - ఉత్తమ నటుడు, డోంబివిలి ఫాస్ట్
 2005 - ఉత్తమ నటుడు, అధంతరి

 ఇతర అవార్డులు 

 2004 - మహారాష్ట్ర రాష్ట్ర అవార్డులు – ఉత్తమ నటుడు, శ్వాస
 2005 - మహారాష్ట్ర రాష్ట్ర అవార్డులు – ఉత్తమ నటుడు, డోంబివిలి ఫాస్ట్

మూలాలు

వర్గం:భారతీయ సినిమా నటులు